Holmegårds mose er en tidligere højmose beliggende i Sydsjælland nordøst for Næstved ved det tidligere Holmegaard Glasværk. Der har været gravet tørv indtil efter 2. verdenskrig. Mosen er nu fredet. Mosen er berømt for vigtige fund fra Brommekulturen og Maglemosekulturen, heriblandt Holmegårdsbuerne der er rester af fire fladbuer fra omkring år 7.000 f.v.t., hvilket gør dem til verdens ældste buer.